Diari Oficial de la Generalitat Valenciana


Sumari del DOGV 873, del 21-07-1988 (1988/811690)

ORDRE de 30 de juny de 1988, de la Conselleria de Cultura, Educació i Ciència, per la qual es defineix el Programa Transició, i es convoca un concurs públic per a premiar experiències que faciliten el pas dels joves de l'escola a la vida activa i adulta.
--------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/30/(2)/dof/vci/html**

### Dades del document

Número de DOGV
:   873

Data del DOGV
:   21-07-1988

Secció del DOGV
:   DISPOSICIONS GENERALS

Número del document
:   1988/811690


Data del document
:   30-06-1988

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 30 de juny de 1988, de la Conselleria de Cultura, Educació i Ciència, per la qual es defineix el Programa Transició, i es convoca un concurs públic per premiar experiències que faciliten el pas dels joves de l'escola a la vida activa i adulta.  
L?existència d'una disfunció palesa entre el sistema educatiu i el mercat de treball ha motivat l'inici d?experiències en els centres escolars, les associacions i els ajuntaments, que tendeixen a minvar la separació que hi ha entre la preparació acadèmica rebuda i les exigències de col·locació de les empreses.  
Aquestes activitats són conegudes com a experiències-transició.  
El mot transició s'ha estat utilitzant últimament per a designar l'etapa que comprèn des dels últims anys d'escolaritat fins als primers d?incorporació a la vida activa.  
La transició, així entesa, de fet ha existit sempre, però no es presentava com una etapa especialment difícil i, per tant, ningú no havia dedicat encara una atenció particular al problema.  
En moltes ocasions es trasllada als joves la responsabilitat i complexitat que suposa l'accés al món dels adults, amb les dificultats que això implica.  
Als anys seixanta, el complex fenomen de la Transició no es presentava per determinades característiques sòcio-econòmiques.  
D'aquest fenomen se n'ha començat a parlar quan s'han presentat dificultats d'inserció professional i social dels joves. Es, per tant, un dels problemes importants de la societat actual.  
L?acció de la transició ha de tendir a assolir una forma de viure més rica i plural i una satisfacció personal i social dels estudiants, intentant que aquests disposen de dues condicions bàsiques: d'una banda, el jove ha de créixer en aptituds i en qualificació i, d'una altra, ha d'anar definint les seues aspiracions personals. Totes dues són necessàries, malgrat la seua complexitat, i estan influenciades per l'entorn on està situat el jove. L?entorn ve donat, fonamentalment, pel context sòcio-econòmic, el sistema educatiu i el grau de cooperació entre el sistema educatiu i el món del treball.  
Al si de la Comunitat Econòmica Europea, ja fa temps que és habitual el desplegament d'accions per a la formació i la preparació dels joves per a la vida adulta i professional.  
Aquestes accions, a la Comunitat Valenciana, encara són insuficients, per bé que, des de la incorporació a la CEE, s'ha incrementat un procés de major sensibilització i d'implicació dels professors i de l'entorn del centre escolar per a facilitar el pas de l'escola a la vida adulta i activa. En aquest sentit i en el transcurs del passat any, es realitzà un important esforç per tal de tenir l'inventari provisional de les experiències que sobre transició s'havien iniciat a la Comunitat Valenciana.  
El moment actual ens demana incrementar d'una forma significativa la sensibilització de la societat valenciana, i, en especial, de tots aquells que, d'una forma o altra, estan implicats en el fet educatiu, per la importància que té per al jove efectuar una transició adequada cap al món del treball. A més, cal arreplegar, per a la seua publicació, difusió i extensió, les experiències de transició que es despleguen a tota la Comunitat Valenciana. I cal també, que els equips de professors i animadors facen una reflexió i avaluació del treball fet sobre transició per tal de possibilitar una nova planificació de les accions a desplegar en els centres escolars i en qualsevol organització preocupada pels joves i la inserció professional i social d'aquests.  
Per tot això, definit el Programa Transició en els termes anteriors, la Conselleria de Cultura, Educació i Ciència,  
ORDENA:  
Primer  
Convocar el I Concurs d?Experiències Transició amb caràcter de concurs públic, segons les bases de l'Annex, per tal d'estimular el desplegament d'activitats en els centres d'Ensenyament Mitjà (BUP, FP), d'Educació Permanent d?adults, en les associacions juvenils i en els ajuntaments que faciliten l'accés dels joves al món del treball i al dels adults.  
Segon  
Aprovar les bases que regiran el Concurs d?Experiències de Transició que s'inclouen en l'Annex.  
Tercer  
Autoritzar la Direcció General de Centres i Promoció Educativa a desplegar i aplicar la present Ordre.  
Quart  
L?import dels premis a què fa referència la present Ordre són consignats en les aplicacions pressupostàries:  
41.67.861-78-607.73, 63.67.873.36.115.77,  
65.31.019.71.790.85, 87.43.908.76.500.78,  
del vigent pressupost de la Generalitat Valenciana per a 1988, i l'import total de la partida pressupostada no passarà de tres milions de pessetes (3.000.000 PTA).  
Cinqué  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.  
València, 30 de juny de 1988.  
El Conseller de Cultura, Educació i Ciència,  
CEBRIA CISCAR I CASABAN  
ANNEX  
Primer. Es poden presentar al concurs: els Centres d'Ensenyament Mitjà, els d'EPA, les associacions juvenils i els ajuntaments de la Comunitat Valenciana que, durant l'actual curs acadèmic 1987/88, estiguen realitzant experiències Transició.  
Segon. S'estableixen els premis següents:  
- Seixanta premis de cinquanta mil pessetes per a experiències Transició que consten d'una sola activitat.  
Els premis es distribuiran de la forma següent: trenta premis per a centres públics i EPA, vint premis per a centres privats concertats, sis per a ajuntaments i quatre per a institucions sense finalitat lucrativa.  
- Cinc premis de dues-centes mil pessetes per a experiències transició globals que incloguen la totalitat del centre o la institució i la seua relació amb l'entorn. Els premis es distribuiran de la forma següent: tres premis per a centres públics i EPA, un per a centres privats concertats, un per a ajuntaments i un per a institucions sense finalitat lucrativa.  
Solament es podrà participar en una de les modalitats de premi.  
Tercer. La Conselleria de Cultura, Educació i Ciència es reserva el dret de comprovar la veracitat de les experiències.  
Quart. Mitjançant aquest concurs es valorarà la creativitat i innovació dels centres de les institucions davant la situació problemàtica de l'entorn i les solucions que, a través de la transició, es poden aportar.  
Cinqué. Les experiències que opten pel concurs han d'estar inspirades en la filosofia emanada dels Programes Transició realitzats en els últims anys als països de la CEE.  
Sisè. Els treballs es podran presentar, indistintament, en valencià o castellà.  
Seté. Els treballs hauran de tenir una extensió mínima de trenta fulls escrits a màquina i a doble espai i un màxim de cinquanta. Els apartats a considerar seran els següents:  
a) Anàlisi de l'entorn del centre.  
b) Filosofia que dóna origen a l?experiència.  
c) Desplegament i contingut de l?experiència.  
d) Resultat de l'aplicació.  
e) Avaluació i conclusions.  
f) Documentació i bibliografia utilitzades.  
Vuité. Els treballs premiats quedaran en propietat de la Conselleria de Cultura, Educació i Ciència, que en podrà fer ús i publicar-los si s?escau.  
Novè. Les sol·licituds s'adreçaran a la Direcció General de Centres i Promoció Educativa de la Conselleria de Cultura, Educació i Ciència, i es presentaran per exemplar duplicat en els Serveis Territorials de Cultura i Educació corresponents o a través de qualssevol de les formes establertes en l'article 66 de la Llei de Procediment Administratiu.  
Deu. El termini de presentació de les sol·licituds per a participar en el concurs que es convoca en aquesta Ordre finalitzarà el 30 de novembre de 1988.  
Onze. La valoració i concessió del premis del concurs d?experiències sobre Transició es realitzarà a proposta d'un jurat integrat per les persones següents:  
- President: El Director General de Centres i Promoció Educativa o persona en qui delegue.  
- Vice-president: El Cap del Servei de Programes d'Alumnes que actuarà com a President en cas d?absència d'aquest.  
- Vocals:  
Un representat de l'IMPIVA nomenat pel seu President.  
Un representant de la Direcció General de Cooperació i Ocupació, nomenat pel seu Director General.  
Un representant de la Cambra de Comerç, Indústria i Navegació de València nomenat pel seu President.  
Dos representants del Consell Escolar Valencià nomenats per la seua Presidenta.  
Un representant de la Direcció General de Joventut, nomenat pel seu Director General.  
Un representat de la Direcció General d'Ordenació i Innovació Educativa, nomenat pel seu Director General.  
Un representant de cada una de les Caixes d'Estalvis col·laboradores nomenats pel seu Consell d?administració.  
- El responsable del Programa Transició de l'Escola a la vida activa, de la Direcció General de Centres i Promoció Educativa, que actuarà com a Secretari.  
Dotze. El jurat decidirà la concessió dels premis del concurs que es publicarà pels mitjans ordinaris i es comunicarà a les persones interessades.  
Tretze. Els projectes presentats al concurs i que no siguen premiats, disposen de sis mesos per a ser retirats de la Direcció General de Centres i Promoció Educativa. Passat aquest temps, els treballs seran arxivats.


Còpia Permalink ELI